**Majstrovstvá Slovenska mladších žiakov - Bratislava 2.-3.6.2018**

Anetka Wallenfelsová z TTC Považská Bystrica sa zúčastnila medzi 24 najlepšími dievčatami (spolu s 32 chlapcami) na Majstrovstvách Slovenska mladších žiakov (narodených 2005 a mladších) v bratislavskom Stolnotenisovom Centre.

Anetka po veľmi dobrom výkone v súťaži jednotlivcov vyradila postupne Alexandru Polákovú z Komárna, Simonu Ivančákovú z Valalík a Ninku Darovcovú z Karlovej Vsi a postúpila do štvrťfinále. Tam prehrala s vynikajúcou Dominikou Wiltschkovou z Galanty 1:3, čím obhájila svoje 5. miesto v rebríčku SR. Majsterkou Slovenska sa stala Ema Činčurová z Topoľčian.

Vo štvorhre dievčat vybojovala Anetka s Lindou Majerčíkovou bronzovú medailu, keď v semifinále prehrali po vyrovnanom výkone 2:3 s neskoršími víťazkami Laurou Vinczeovou a Sárou Bilkovičovou.

Anetka, narodená v roku 2006, bude v tejto kategórii súťažiť i nasledujúci rok 2018/2019.